**Tiszavasvári Város Önkormányzata**

**Képviselő-testületének**

**103/2023. (IV.27.) Kt. számú**

**határozata**

(amely a 7/2023.(IV.27.) számú alapítói határozatnak minősül)

**Tájékoztató a 2023. évi közfoglalkoztatási programokról**

Tiszavasvári Város Önkormányzata Képviselő-testülete „**Tájékoztató a 2023. évi közfoglalkoztatási programokról”** szóló előterjesztéssel kapcsolatban az alábbi döntést hozza**:**

1. Elfogadja **a 2023. évi közfoglalkoztatási programokat,** az alábbiakban, és jóváhagyja azok benyújtását, valamint hozzájárul azok megvalósításához:

*„2023 évben a korábbi évekhez hasonlóan járási start mintaprogramok indultak, mezőgazdasági, helyi, szociális programelemekkel.*

*Mezőgazdasági program*

*A mezőgazdasági program több részből áll össze. A növénytermesztés és az állattartás a Soproni úti önkormányzati földterületeken történik. A szabad-területi zöldségtermesztést, elsősorban konyhakerti növények termesztését (paradicsom 0,5ha; paprika 0,9ha; káposzta 0,4ha; uborka 0,3ha; kukorica, borsó 2ha; vöröshagyma 0,5ha; energianyár 2,2ha) 6,8 ha területen folytatnánk. Tervezzük 1 db benzinmotoros fűkasza megvásárlását, amely a Sopron úti telephelyen lévő zöldterületek kezeléséhez szükségesek. Márciusban magvetés. Május közepén kordonba való kiültetés palántázás. Parkokba kiültetendő virágok nevelését, ültetését is ebben a programban valósítjuk meg. A meglévő 2 fóliasátorban kívánjuk a zöldségtermesztést folytatni. Tervezünk tojótyúk megvásárlását 150 db-ot az előző években megvásárolt állomány frissítése céljából. A Bábolna Tetra Kft.-től vásároljuk, mivel az ár a szállítási költséget is tartalmazza, ezért ez a legkedvezőbb árajánlat. Egyéb költségek között tervezünk állatorvosi díjat, vitamint és nyomelemeket. A tojótyúk különleges takarmányára való tekintettel kész tojótápot tervezünk. A megtermelt termények a közétkeztetésben kerülnek elsődlegesen felhasználásra, a többi terméket pedig értékesítjük.*

*A programban 35 fő foglalkoztatását tervezzük.*

*A program bérköltsége: 46.263.600 Ft.*

*A működési és felhalmozási költség: 10.727.719.- Ft.*

*Helyi program*

*A program során tervezzük 2.000 db betonelem gyártását a korábbi évekhez hasonlóan szegélyköveket és járdalapot, 1 db járdalap 40 cm x 40 cm= 0,16 m2, betonoszlopot és 300 db fedlap, valamintˇfolyókaˇ beton vízelvezető, gyártását. Tervezünk a program keretében közterületi kukák, padok gyártását, felújítását, virágládák készítését, felújítását, buszmegállók felújítását, amely a szociális programban kerül kihelyezésre. A rokkant parkolók, fekvőrendőrök jelzésének festését is tervezzük. A játszóterek karbantartását, festését ezen program keretein belül végezzük. A betonelemeket elsődlegesen saját felhasználásra gyártjuk, melyeket a szociális programban helyezzük ki.*

*A foglalkoztatni kívántak létszáma 24 fő.*

*A program bérköltsége: 31.311.000 Ft.*

*A működési és felhalmozási költség: 6.128.845 Ft.*

*Szociális program*

*A programban az Önkormányzat által a korábbi évben működtetett start mintaprogramok ráépülő programként folytatódnak (illegális, közút, belvíz, mg-i földút, bio). Az illegális hulladéklerakók folyamatosan problémát jelentenek Tiszavasvári város számára, melyek felszámolásában a kapott támogatások nagyon sokat segítenek. Továbbra is sok a szemét az üdülőövezetben, a Széles és Keskeny utakon ennek tisztítása most is kiemelt fontosságú feladat. Tervezzük az egész város területén a szemétszedést és tisztítási feladatokat, valamint a helyi sajátosságokra épülő programban előállított kukák, padok, és virágládák, járdalapok kihelyezését. A programban a közlekedési táblák takarítását is tervezzük. A települési közúthálózat rendbetételét, út javítást, kátyúzást (Szilágyi u. Dessewffy u., Fehértói u., Wesselényi u.), illetve út padkák javítását (Árpád u., Bocskai u., Petőfi u., Kinizsi u., Egység u., Vasvári P. u., Zrínyi u.), zúzott kővel történő útjavítást (Salétromkert, Csontváry u., Mák u., Deák F. u., Mester u., Kőrösi Cs. S. u., Pillangó u., Tavasz u., Hajnal u.) tervezzük. A programban tervezünk fűkasza, gallyazó láncfűrész beszerzést, figyelemmel arra, hogy egyszerre több helyszínen történik a munkavégzés, valamint a javítások, karbantartások miatt így jobban, hatékonyabban biztosítható a munkavégzés. A programban tervezünk még járdajavítást is a korábbi évekhez hasonlóan az önkormányzat közfoglalkoztatottjai által gyártott járdalapok lerakásával. Kerékpár út javítási, karbantartási feladatokat is elvégzünk. Vízelvezető árkok tisztítása (Kinizsi u., Bocskai u., Gombás A. u., Hősök u., Bajcsy Zs. u., Árpád u., Pethe F. u., József A. u., Dózsa Gy. u., Szilágyi u., Üdülőtelep, árkok mélyítése (Vasvári P. u.) A program célja a településhez tartozó mezőgazdasági földutak karbantartása (Sopron u.041,043, 046/1.hrsz.), rendbetétele. A kátyúzáshoz hidegaszfalt beszerzését tervezzük, melynek technológiáját ismerjük. A korábbi programban beszerzett gréderrel, és kézi erővel tervezzük a munka elvégzést.*

*A foglalkoztatni kívántak létszáma 109 fő.*

*A program bérköltsége: 142.279.740.- Ft.*

*A működési és felhalmozási költség: 14.087.036.- Ft.*

*Hosszabb időtartamú közfoglalkoztatás*

*A program keretében az alábbi feladatok kerülnek elvégzésre:*

*Köztisztasági feladatok ellátása, zöldterület kezelés, zöldhulladék elszállítása, településrendezés.*

*Ároktakarítás, kátyúzás, közlekedési táblák tisztítása, játszóterek karbantartása. Településüzemeltetés. A Tiszavasvári Városi Önkormányzatához tartozó ingatlanok és területek széleskörű karbantartási, javítási, fejlesztési feladataiban való közreműködés. Önkormányzati tulajdonú, vagy kezelésében területein közhasználatú tárgyak, közművek (pl: padok, szemeteskuka, csatornafedelek javítása, kültéri emlékművek tisztítása, szökőkút karbantartása) kezelése, takarítása, karbantartása.*

*A Tiszavasvári Városi Önkormányzatnál és a hozzá tartozó intézményekben kisegítő feladatok ellátása.*

*Az intézmények feladatellátásának segítése, hatékonyabb, gazdaságosabb feladatellátása.*

*Tiszta és rendezett környezet kialakítása, fenntartása a város területén.*

*A foglalkoztatni kívántak létszáma: 114 fő*

*A program bérköltsége: 128.147.616.- Ft.*

*A működési és felhalmozási költség: 5.133.981.- Ft.”*

1. Felkéri a Tiva-Szolg Kft ügyvezetőjét, hogy vizsgálja meg a Nyíregyházi Szakképzési Centrum tulajdonában lévő 2 db fóliasátor mezőgazdasági termelés igénybevétele céljából történő ingyenes átvételének lehetőségét közmunka program keretében.
2. Felkéri a polgármestert, hogy a határozatot továbbítsa a Tiva-Szolg Kft. ügyvezetője részére.

**Határidő:** azonnal **Felelős:** Szőke Zoltán

polgármester

**Szőke Zoltán Dr. Kórik Zsuzsanna**

**polgármester jegyző**